ಮಾತಾ ಅಮೃತಾನಂದಮಯಿ

## ಮಾತಾ ಅಮೃತಾನಂದಮಯಿ
ಶ್ರೀ ಮಾತಾ ಅಮೃತಾನಂದಮಯೀ ದೇವಿ (ಪುಟ್ಟು ಸುಧಾಮಣಿ ಇಡಮಣ್ಣೆಲ್; ೨೭ ಸೆಪ್ಟೆಂಬರ್ ೧೯೫೩), ಸಾಮಾನ್ಯವಾದ್ ಅಮ್ಮ ("ಅಮ್ಮೆ") ಪಂಡ್ದ್ ಲೆಪ್ಪುವೆರ್, ಒರಿ ಭಾರತೀಯ ಹಿಂದೂ ಆಧ್ಯಾತ್ಮಿಕ ನಾಯಕಿ, ದೇವತೆ, ಗುರು ಬೊಕ್ಕ ಮಾನವತಾವಾದಿ. ಆರ್ ಅಮೃತ ವಿಶ್ವ ವಿದ್ಯಾಪೀಠಂ ಪನ್ಪಿನ ಬಹು-ಕ್ಯಾಂಪಸ್ ಸಂಶೋಧನಾ ವಿಶ್ವವಿದ್ಯಾಲಯದ ಕುಲಪತಿ. ಭಾರತ ಸರ್ಕಾರದ ಸ್ವಚ್ಛ ಭಾರತ ಅಭಿಯಾನ ಸ್ವಚ್ಛ ಭಾರತ ಮಿಷನ್ ಗ್ ಅತಿ ಮಲ್ಲ ಕೊಡುಗೆನ್ ಕೊರ್ತಿನ ಭಾರತದ ಪ್ರಧಾನಿ ನರೇಂದ್ರ ಮೋದಿ 2018 ಡ್ ಸನ್ಮಾನ ಮಲ್ತೆರ್. ಹಿಂದೂ ಸಂಸತ್ತುದ ವಿಶ್ವರತ್ನ ಪುರಸ್ಕಾರ (ವಿಶ್ವ ರತ್ನ) ಪ್ರಶಸ್ತಿ ಪುರಸ್ಕಾರದ ಪ್ರಥಮ ಪುರಸ್ಕೃತೆ.

## ಬದ್ ಕ್
ಮಾತಾ ಅಮೃತಾನಂದಮಯೀ ದೇವಿ ಕೇರಳ ರಾಜ್ಯದ ಕೊಲ್ಲಂ ಜಿಲ್ಲೆದ ಕರುನಾಗಪ್ಪಳ್ಳಿಯ ಆಲಪ್ಪಡ್ ಪಂಚಾಯತ್ ಪರಾಯಕದವು (ಇತ್ತೆದ ಅಮೃತ  ಪುರಿ)ಭಾರತೀಯ ಗುರು. ಧೀವಾರ (ಅನುಕೂಲ ಸಮುದಾಯ) ದ ಉಪಜಾತಿ ಆಯಿನ ಅರಯನ್ ಮೀನುಗಾರಿಕೆ ಕುಟುಂಬೊಡು ಸೆಪ್ಟೆಂಬರ್ ೨೭, ೧೯೫೩ಡ್ ಪುಟ್ಟುನ ಆರ್ ಸುಗುಣಾನಂದನ್ ಬೊಕ್ಕ ದಮಯಂತಿಗ್ ಮೂಜಿನೆ ಮಗೆ. ಅಲೆನ ಅಮ್ಮೆರ್ ದಮಯಂತಿ ೧೯ ಸೆಪ್ಟೆಂಬರ್ ೨೦೨೨ಡ್ ತೀರ್ ಪೋಯೆರ್. ಅಲೆಗ್ ಆಜಿ ಮೆಗ್ಯೆಪಲಯನಾಕ್ಲು ಉಲ್ಲೆರ್.

## ಆರ್ ಮಲ್ತಿನ ಮಾನವೀಯ ಕೆಲಸ
ಮಾತಾ ಅಮೃತಾನಂದಮಯಿ ಮಠದ ಸ್ಥಾಪಕೆರ್ ಬೊಕ್ಕ ಅಧ್ಯಕ್ಷೆರ್ ಬೊಕ್ಕ ಎಂಬ್ರೇಸಿಂಗ್ ದ ವರ್ಲ್ಡ್ ದ ಸ್ಥಾಪಕೆರ್. ಎಂಬ್ರೇಸಿಂಗ್ ದ ವರ್ಲ್ಡ್ ಪಂಡ ಸ್ಥಳೀಯ ಬೊಕ್ಕ ಪ್ರಾದೇಶಿಕ ಧರ್ಮದಾಯಕ ಸಂಸ್ಥೆಲೆನ ಬೊಕ್ಕ ಯೋಜನೆಲೆನ ಜಾಗತಿಕ ಜಾಲಬಂಧ, ಉಂದು ಮಾತಾ ಅಮೃತಾನಂದಮಯಿ ಮಠದ ಭಾರತ ಮೂಲದ ಧರ್ಮದಾಯಕ ಯೋಜನೆಲೆಡ್ದ್ ಬುಲೆದ್ ಬತ್ತ್ಂಡ್. ಬಡವೆರೆಗ್ ಆಹಾರ, ಆಶ್ರಯ, ಆರೋಗ್ಯ, ಶಿಕ್ಷಣ ಬೊಕ್ಕ ಜೀವನೊದ ಐನ್ ಮೂಲಭೂತ ಅಗತ್ಯೊಲೆನ್ ಒದಗಾವುನ ಮಿತ್ತ್ ಸಂಸ್ಥೆಲೆನ ಗಮನ ಉಂಡು. ಸಂಸ್ಥೆಲು ವಿಪತ್ತು ಪರಿಹಾರ ಬೊಕ್ಕ ಪರಿಸರ ರಕ್ಷಣೆದ ಕ್ಷೇತ್ರೊಡು ಬೊಕ್ಕ ಬಡವೆರೆಗ್ ಬೊಕ್ಕ ಅಗತ್ಯೊಡು ಉಪ್ಪುನಕ್ಲೆಗ್ ಸಹಾಯ ಮಲ್ಪುನ ಸಂಶೋಧನೆ ಬೊಕ್ಕ ಪೊಸ ತಂತ್ರಜ್ಞಾನೊಲೆನ್ ಅಭಿವೃದ್ಧಿ ಮಲ್ಪುನ ಬೇಲೆನ್ ನಡಪಾವೊಂದುಲ್ಲೆರ್. 

## ತಿನಸ್
ಭಾರತೊಡು, ಮಾತಾ ಅಮೃತಾನಂದಮಯೀ ಮಠ ತನ್ನ ವಿವಿಧ ಕೇಂದ್ರೊಲೆನ ಮೂಲಕ ಬಡವೆರೆಗ್ ವರ್ಷೊಗು 10 ಮಿಲಿಯನ್ ಉಚಿತ ಆಹಾರೊನು ಒದಗಾವುಂಡು. ಅಂಚನೆ, 1987ಡ್ ಸುರು ಆಯಿನ ಮದರ್ಸ್ ಕಿಚನ್ ಪನ್ಪಿನ ಕಾರ್ಯಕ್ರಮೊನು ನಡಪಾವುನ 49 ಕೇಂದ್ರೊಲೆನ ಮೂಲಕ ಉತ್ತರ ಅಮೆರಿಕೊಡು ವರ್ಷೊಗು 150,000 ಡ್ದ್ ಜಾಸ್ತಿ ಜನೊಕ್ಲೆಗ್ ಎಂಬ್ರೇಸಿಂಗ್ ದ ವರ್ಲ್ಡ್ ಫೀಡ್ ಮಲ್ಪುಂಡು. ಮೆಕ್ಸಿಕೊ, ಕೋಸ್ಟಾ ರಿಕಾ, ಫ್ರಾನ್ಸ್, ಸ್ಪೇನ್, ಕೀನ್ಯಾ, ಬ್ರೆಜಿಲ್, ಸ್ಲೋವೇನಿಯಾ ಬೊಕ್ಕ ಆಸ್ಟ್ರೇಲಿಯಾಡ್ ಬೇತೆ ಫೀಡ್-ದ-ಹಂಗ್ರಿ ಕಾರ್ಯಕ್ರಮೊಲು ಉಂಡು. ಭಾರತೊದ 5,000 ಗ್ರಾಮ ಕೇಂದ್ರೊಲೆಡ್ ಶುದ್ಧ ಕುಡಿಯೆರೆ ನೀರ್ ಒದಗಾವುನ ಗುರಿಟ್ ಮ್ಯಾಥ್ ಫಿಲ್ಟ್ರೇಶನ್ ವ್ಯವಸ್ಥೆಲೆನ್ ನಿಯೋಜಿಸೊಂದುಂಡು, ಉಂದು 10 ಮಿಲಿಯನ್ ಗ್ರಾಮಸ್ಥೆರೆಗ್ ನೀರ್ ಶುದ್ಧೀಕರಣೊನು ಒದಗಾವುಂಡು.

## ನಿಲೆ
೧೯೯೮ಡ್ದ್ ಇತ್ತೆ ಮುಟ್ಟ, ಮಾತಾ ಅಮೃತಾನಂದಮಯಿ ಮಠ ಭಾರತೊದ ೭೫ ಜಾಗೆಲೆಡ್ ನಿರಾಶ್ರಿತೆರೆಗ್ ೪೭,೦೦೦ಡ್ದ್ ಜಾಸ್ತಿ ಇಲ್ಲ್ ಲೆನ್ ನಿರ್ಮಾಣ ಮಲ್ತ್ಂಡ್. ಕೇರಳೊಡು ೫೦೦ ಜೋಕುಲೆಗ್ ಒಂಜಿ ಅನಾಥಾಶ್ರಮೊನು ನಡಪಾವುಂಡು, ಬೊಕ್ಕ ಎಂಬ್ರಾಸಿಂಗ್ ದ ವರ್ಲ್ಡ್ ನೈರೋಬಿಡ್ ಒಂಜಿ ಜೋಕುಲೆನ ಇಲ್ಲ್ ನ್ ನಡಪಾವುಂಡು.ಮಾತಾ ಅಮೃತಾನಂದಮಯಿ ಮಠ 1998ಡ್ ಸುರು ಮಲ್ತಿನ ಕೊಚ್ಚಿಡ್ 1,100-ಬೆಡ್ ಸೂಪರ್-ಸ್ಪೆಷಾಲಿಟಿ ಆಸ್ಪತ್ರೆ ಅಮೃತಾ ಇನ್ಸ್ಟಿಟ್ಯೂಟ್ ಆಫ್ ಮೆಡಿಕಲ್ ಸೈನ್ಸಸ್ ನ್ ನಿರ್ವಹಿಸವುಂಡು, ಅಂಚನೆ ಭಾರತೊಡು ಕೆಲವು ಉಚಿತ ಆರೋಗ್ಯ ಕ್ಲಿನಿಕ್ ಲೆನ್, ಔಷಧಾಲಯೊಲೆನ್, ಹಾಸ್ಪಿಸ್ ಲೆನ್ ನಿರ್ವಹಿಸವುಂಡು.1998 ಡ್ದ್ ಇತ್ತೆ ಮುಟ್ಟ ನಾಲ್ ಮಿಲಿಯನ್ ಡ್ದ್ ಜಾಸ್ತಿ ಜನೊಕ್ಲೆಗ್ ಉಚಿತ ವೈದ್ಯಕೀಯ ಆರೈಕೆ ಬೊಕ್ಕ ಶಸ್ತ್ರಚಿಕಿತ್ಸೆಲೆನ್ ಒದಗಿಸಾಯಿನವು. ಉಂದೆಟ್ ಹೃದಯ ಶಸ್ತ್ರಚಿಕಿತ್ಸೆ, ಮೆದುಳು ಶಸ್ತ್ರಚಿಕಿತ್ಸೆ ಬೊಕ್ಕ ಮೂತ್ರಪಿಂಡ ಕಸಿ ಸೇರ್ದ್ ಸೂಪರ್-ಸ್ಪೆಷಾಲಿಟಿ ಶಸ್ತ್ರಚಿಕಿತ್ಸೆಲು ಸೇರ್ದ್ ಉಂಡು. ಉಚಿತ ಚಿಕಿತ್ಸೆದ ಜೊತೆಗೆ, ಅಮೃತ ಸಂಸ್ಥೆ ಸ್ಲೈಡಿಂಗ್ ಸ್ಕೇಲ್ ಡ್ ಆರೈಕೆನ್ ಒದಗಿಸವುಂಡು, ಜನಕುಲು ತನ್ಕುಲೆಗ್ ಸಾಧ್ಯ ಆಯಿನಾತ್ ಪಾವತಿ ಮಲ್ಪೆರೆ ಅನುವು ಮಲ್ಪುಂಡು. ಉಂದು ಒಟ್ಟು ವೈದ್ಯಕೀಯ ವೆಚ್ಚೊದ ಕನಿಷ್ಠ ಶೇಕಡಾವಾರು ಆಪುಂಡು.

## ಜೀವನೋಪಾಯ
೧೯೯೮ಡ್, ಮಠ ಅಮೃತಾ ನಿಧಿ ಪನ್ಪಿನ ಒಂಜಿ ಕಾರ್ಯಕ್ರಮೊನು ಸುರು ಮಲ್ತೆರ್, ಉಂದು ನಿರಾಶ್ರಿತೆರ್ನ ವಿಧವೆಲೆಗ್ ಬೊಕ್ಕ ದೈಹಿಕ ಬೊಕ್ಕ ಮಾನಸಿಕವಾದ್ ಸವಾಲು ಉಪ್ಪುನ ಜನೊಕುಲೆಗ್ ಜೀವನಪೂರ್ತಿ ಪಿಂಚಣಿನ್ ಒದಗಾವುಂಡು.

## ಕಲ್ಪಾಟಿಗೆ
ಅಮೃತಾನಂದಮಯೀ ಅಮೃತಾ ವಿಶ್ವವಿದ್ಯಾಲಯದ ಸ್ಥಾಪಕೆರ್ ಬೊಕ್ಕ ಕುಲಪತಿಲು, ಉಂದು ಎಂಟು ಕ್ಯಾಂಪಸ್, ಬಹು-ಶಿಸ್ತು ಸಂಶೋಧನಾ ವಿಶ್ವವಿದ್ಯಾಲಯ ಆದುಂಡು, ಉಂದು 2020ಡ್ ಎನ್ಐಆರ್ಎಫ್ ಡ್ದ್ ಭಾರತೊಡು ನಾಲ್ನೇ ಅತ್ಯುತ್ತಮ ವಿಶ್ವವಿದ್ಯಾಲಯ ಪಂಡ್ದ್ ಸ್ಥಾನ ಪಡೆಯಿನವು, ಎನ್ಎಎಸಿಡ್ದ್ 'ಎ' ಗ್ರೇಡ್ ಡ್ ಮಾನ್ಯತೆ ಪಡೆಯಿನವು, ಬೊಕ್ಕ 2019ಡ್ ಅರೆನ ಮಾರ್ಗದರ್ಶನೊಡು ಭಾರತೀಯ ಸರ್ಕಾರೊಡ್ದ್ "ಇಸ್ಟಿಟ್ಯೂಟ್ ಆಫ್ ಎಮಿನೆನ್ಸ್" ಆದ್ ಆಯ್ಕೆ ಆಯಿನವು. ರೋಗಿಲೆನ್ ಬೊಕ್ಕ ಬಡವೆರೆನ್ ಬುಲೆಪಾವುನ ನಿಟ್ಟಿಡ್ ವಿಶ್ವವಿದ್ಯಾಲಯೊ ಸಂಶೋಧನೆ-ಬೊಕ್ಕ-ಅಭಿವೃದ್ಧಿದ ಮಿತ್ತ್ ಒಂಜಿ ಬಲವಾದ್ ಗಮನ ಕೊರ್ಪುಂಡು. ಮಾತಾ ಅಮೃತಾನಂದಮಯೀ ಮಠ ಒಂಜಿ ವಿದ್ಯಾರ್ಥಿವೇತನ ಕಾರ್ಯಕ್ರಮೊನುಲಾ ನಡಪಾವುಂಡು, ಉಂದು ಇತ್ತೆ ಭಾರತೊಡು ಆರ್ಥಿಕವಾದ್ ಸವಾಲು ಉಪ್ಪುನ ಜೋಕುಲೆಗ್ 50,000 ವಿದ್ಯಾರ್ಥಿವೇತನೊಲೆನ್ ಒದಗಾವುಂಡು, ಬೊಕ್ಕ ಎಂಬ್ರಾಸಿಂಗ್ ದ ವರ್ಲ್ಡ್ ಫಿಲಿಪೈನ್ಸ್ ಡ್ ಹೈಯಾನ್ ಚಂಡಮಾರುತದ ನೆಲೆಟ್ ಅಗತ್ಯೊದ ಸಮಯೊಡು ಭಾರತೊದ ಪಿದಯಿ ವಿದ್ಯಾರ್ಥಿವೇತನೊಲೆನ್ ಒದಗಾವುಂಡು.

## ಸ್ಥಾನೊಲು
ಸಂಸ್ಥಾಪಕ ಹಾಗೂ ಅಧ್ಯಕ್ಷರು, ಮಾತಾ ಅಮೃತಾನಂದಮಯೀ ಮಠ ಸ್ಥಾಪಕೆರ್, 

ಎಂಬ್ರೇಸಿಂಗ್ ದ ವರ್ಲ್ಡ್ 

ಕುಲಪತಿ, ಅಮೃತ ವಿಶ್ವ ವಿದ್ಯಾಪೀಠಂ ವಿ.ವಿ 

ಸಂಸ್ಥಾಪಕ, ಅಮೃತ ವಿದ್ಯಾಲಯ ಶಾಲೆಗಳು 

ಸ್ಥಾಪಕೆರ್, ಅಮೃತಾ ಆಸ್ಪತ್ರೆಲು (ಕೊಚ್ಚಿ ಬೊಕ್ಕ ಫರೀದಾಬಾದ್) 

ವಿಶ್ವದ ಧರ್ಮೊಲೆನ ಸಂಸತ್ತು, ಅಂತರಾಷ್ಟ್ರೀಯ ಸಲಹಾ ಸಮಿತಿ ಸದಸ್ಯೆ 

ರಾಷ್ಟ್ರಪತಿ ಸ್ವಾಮಿ ವಿವೇಕಾನಂದರ ೧೫೦ ನೇ ಜಯಂತಿ ಆಚರಣೆ ಸಮಿತಿ, ಭಾರತ 

ಸದಸ್ಯೆರ್,ಎಲಿಜಾ ಇಂಟರ್ಫೇತ್ ಇನ್ಸ್ಟಿಟ್ಯೂಟ್ ವಿಶ್ವ ಧಾರ್ಮಿಕ ಮುಖಂಡೆರೆನ ಮಂಡಳಿ 

ಅಧ್ಯಕ್ಷೆರ್,ಸಿವಿಲ್ 20 (ಜಿ20 ಇಂಡಿಯಾದ ನಿಶ್ಚಿತಾರ್ಥ ಗುಂಪು) 2022–2023

ನವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2026